***1. melléklet a 22/2013. (III. 29.)* *önkormányzati rendelethez***

**SZABÁLYZAT**

**Az önkormányzati képviselők részére biztosított SIM kártyák használatáról**

Budapest III. kerület Óbuda–Békásmegyer Önkormányzat Képviselőtestülete a megválasztott képviselők részére mobiltelefon készülékhez SIM kártya használatot biztosít, annak érdekében, hogy a képviselők az Önkormányzat érdekében kifejtett, képviselői jogaival és kötelezettségeivel összefüggő munkáját elősegítse.

A SIM kártya a III. kerületi Önkormányzat tulajdonát képezi, melyet a képviselő a Polgármesteri Hivataltól használatra átvesz.

A SIM kártya használata a képviselőt mandátuma fennállásáig illeti meg. Amennyiben a képviselő mandátuma bármilyen okból megszűnik, a SIM kártyát visszaszolgáltatni köteles. (Amennyiben a képviselő mandátuma elhalálozás miatt szűnik meg, a SIM kártyát örököse juttatja vissza a Polgármesteri Hivatalba.)

Az Önkormányzat a telefonbeszélgetések díját a képviselőknek továbbszámlázza, aki a telefonszámla összegét köteles a számla átvételét követő 8 napon belül az Önkormányzatnak kifizetni.

Amennyiben a számla kiegyenlítésére 60 napon belül nem kerül sor, az Önkormányzat jogosult a tartozás összegét a képviselő tiszteletdíjából levonni.

A SIM kártya biztosításának feltétele, hogy az erre vonatkozó megállapodást a képviselő a SIM kártya átvételekor az Önkormányzattal megkösse.

Ha a SIM kártya megrongálódik, vagy elvész, a képviselő köteles azt haladéktalanul jelezni a Polgármesteri Hivatalnak. A jelzés elmulasztásából eredő esetleges többlet költség a képviselőt terheli.

A Képviselőtestület a képviselői notebookhoz internetes SIM kártya használatot biztosít 5 GB/hó forgalmat meg nem haladó mértékben. A SIM kártya havi alapdíján felüli – 5 GB/hó forgalmat meghaladó – összeg a képviselők részére továbbszámlázásra kerül.